हिमाचल प्रदेश की पर्यटन नगरी मनाली के आस पास के क्षेत्रों में बीते दिनों हुई बर्फबारी के बाद अब पर्यटकों ने मनाली का रूख करना शुरू कर दिया है. मनाली में लगातार पर्यटकों की संख्या में बढ़ोतरी हो रही है. मनाली में सर्दियां भी पड़ने लगी है. मनाली में नवंबर के महीने में उमड़ रही पर्यटकों की भीड़ से पर्यटन व्यवसाय से जुड़े लोगों के चेहरे भी खिल गये हैं.पर्यटन कारोबारियों को इस विंटर सीजन में अच्छे कारोबार होने की उम्मीद जगी है.